O koučovi
Janette je priekopníčkou životného a vzťahového koučingu na Slovensku. Vo vlastnej 10-ročnej praxi odkoučovala viac než 2500 hodín. Je autorkou úspešného blogu, vystupuje ako rečníčka a spolupracuje s médiami. Vo vydavateľstve Portál jej vyšla motivačná sebarozvojová kniha Žijte své lepší já. Zameriava sa na inovatívne prístupy vo vzdelávaní dospelých, kreuje workshopy venované sebarozvoju a sebazdokonaľovaniu tak pre biznis prostredie, ako aj pre verejnosť.
Janette vyštudovala sociálnu prácu na Univerzite Komenského v Bratislave. Pri sprevádzaní ľudí využíva model pre koučovanie párov a rodiny, ktorému sa učila u Marilyn Atkinson PhD. (Erickson College International) a metodológiu Results Coaching Systems Davida Rocka. Je absolventkou 2-ročného psychologického výcviku Integratívnej práce s motiváciou a zmenou v komplexných systémoch (s odborným garantom prof. Antonom Heretikom) a opiera sa o zručnosti z výcviku princípov a techník motivačných rozhovorov vedúcich k nachádzaniu a rozvíjaniu vnútornej motivácie k zmene (pod vedením Dr. Jana Soukupa).
Janette taktiež dobrovoľníči v klube seniorov Pohoda v Stupave, pôsobí ako guide v Nexteria Leadership Academy a v mentorskom programe pre stredoškolákov Lead Up – Future Generation Europe. Je členkou Európskej rady pre koučovanie a mentoring (EMCC).